มีอาการหายใจไม่ทั่วท้อง คลื่นไส้ เรอ ทั้งที่ยังไม่ได้ทานอะไรก็ยังเรอ รู้สึกอ่อนเพลีย ทานอะไรนิดหน่อยก็รู้สึกอิ่ม เป็นมา 2-3 วันแล้ว ไม่มีโรคประจำตัวค่ะ
สวัสดีค่ะ อาการแน่นท้อง คลื่นไส้ เรอ อาจเกิดจาก-กระเพาะอาหารอักเสบ อาจทำให้มีการคลื่นไส้ อาเจียน จุกแน่นท้องสัมพันธ์กับมื้ออาหาร รักษาด้วยการรับประทานยาลดกรด-กรดไหลย้อน คลื่นไส้ อาเจียน แสบร้อนกลางอก แน่นอก รักษาด้วยการรับประทานยาลดกรด-อาหารเป็นพิษ มักเป็นเฉียบพลัน อาจมีไข้ ปวดท้อง ท้องเสียร่วมด้วยการดูแลตัวเองเบื้องต้น รับประทานอาหารอ่อนๆและสุกสะอาด หลีกเลี่ยงการรับประทานอาหารมื้อใหญ่ในคราวเดียว กินแล้วนั่งหัวสูงไว้อย่างน้อย 3 ชั่วโมง งดชา กาแฟ แอลกอฮอล์ หรือน้ำอัดลม และอาหารรสจัดควรไปพบแพทย์ถ้าคลื่นไส้มาก อาเจียน กินได้น้อยอ่อนเพลีย ถ่ายดำหรือถ่ายเป็นเลือด น้ำหนักตัวลด หรือปฏิบัติตามคำแนะนำข้างต้นแล้วไม่ดีขึ้น